stanford-oval/wikipedia huggingface dataset:
היתקליף (סדרת טלוויזיה, 1984)

| --- | --- |

כרזת הסדרה בעברית
 מבוסס על:  היתקליף (קומיקס)
 שיר הנושא:  "היתקליף" (בעברית בוצע על ידי עוזי פוקס ויסמין גמליאל)
 סוגה:  סדרת הנפשה, סדרת קומדיה
 יוצרים:  ג'ורג' גייטלי, ז'אן שלופן, ברונו ביאנצ'י
 בימוי:  מיכאל מליאני, ברונו ביאנצ'י
 מדבבים:  ראו כאן
 מדבבים בעברית:  ראו כאן
 ארץ מקור:  צרפת צרפת קנדה קנדה ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  86
 תוכנית מקור:  היתקליף (סדרת טלוויזיה, 1980)
 הפקה
 הפצה:  Lexington Broadcast Services Company (ארצות הברית)
 מוזיקה:  שוקי לוי, חיים סבן
 אורך פרק:  22 דקות
 שידור
 רשת שידור:  First-run syndication (ארצות הברית) France 3 (צרפת)
 רשת שידור בישראל:  ערוץ הילדים ערוץ ג'וניור (שידורים חוזרים)
 תקופת שידור מקורית:  17 בספטמבר 1984 – 7 באוקטובר 1985
 תקופת שידור בישראל:  1996
 קישורים חיצוניים
 דף התוכנית ב-IMDb
היתקליף (באנגלית: Heathcliff, ידועה בעברית גם בתור היתקליף החתול) היא סדרת הנפשה צרפתית-קנדית-אמריקאית, שמבוססת על רצועת קומיקס בעלת אותו שם שנוצרה על ידי ג'ורג' גייטלי. הסדרה מספרת על היתקליף, חתול כתום שעובר הרפתקאות שונות יחד עם חבריו בכל פרק.
הסדרה שודרה בארצות הברית ב-First-run syndication ובצרפת בערוץ France 3 החל מ-17 בספטמבר 1984 עד 7 באוקטובר 1985, והסתיימה לאחר שתי עונות ו-86 פרקים (כל אחד מהם באורך 22 דקות), כאשר כל פרק מחולק לשני פרקים משניים. בישראל הסדרה שודרה בדיבוב עברי בערוץ הילדים בשנת 1996, ולאחר מכן שודרה בשידורים חוזרים בערוץ ג'וניור.
זוהי הסדרה השנייה שמבוססת על רצועת הקומיקס "היתקליף", לאחר סדרה בעלת אותו שם ששודרה לראשונה במקור בשנת 1980. לסדרה הופק סרט בשם "היתקליף: החתול השובב" שכלל אוסף של קטעים מתוכה.
על פי דונה כריסטי, המדבבת המקורית של איגי וקליאו, הסדרה לא המשיכה בעקבות בריאותו הכושלת של מל בלאנק, המדבב המקורי של היתקליף.
תקציר העלילה

כל פרק בסדרה מחולק לשני פרקים משניים. החלק הראשון עוסק בהרפתקאות של היתקליף, חתול כתום שאוהב לעשות שטויות בשכונה יחד עם חבריו. החלק השני עוסק בחבורת חתולים המנסים להתעשר ולהשיג אוכל.
דמויות ומדבבים

במאית ומפיקת הדיבוב של הסדרה בעברית הייתה יסמין גמליאל יחד עם הפקתו של עוזי פוקס.
| שם הדמות | מדבב/ת באנגלית | מדבב/ת בעברית |
| --- | --- | --- |
| היתקליף | מל בלאנק | שי זורניצר |
| ריפראף | סטאן ג'ונס | גדי פור |
| איגי | דונה כריסטי | סיון שביט |
| קליאו | דונה כריסטי | סיון שביט |
| סוניה | מרילין ליגטסטון | יסמין גמליאל |
| סבתא | מרילין ליגטסטון | יסמין גמליאל |
| הקטור | דני מן | מוטי דיכנה |
| חלבן | סטאן ג'ונס | מוטי דיכנה |
| ספייק | דרק מקראת' | מוטי דיכנה (קול ראשון) ניר פרידמן (קול שני) עמי מנדלמן (קול שלישי) |
| שלונסקי |  | יהויכין פרידלנדר |
| סבא | טד צייגלר | יהויכין פרידלנדר |
| מונגו | טד צייגלר | ניר פרידמן |
בנוסף דיבבו בדיבוב האנגלי פיטר קאלן, ג'יני אליאס, מרילין שרפלר ודני וולס.
שידור

| עונה | עונה | מספר פרקים | תקופת שידור מקורית> שידור ראשון | תקופת שידור מקורית> שידור אחרון |
| --- | --- | --- | --- | --- |
|  | 1 | 65 | 17 בספטמבר 1984 | 14 בדצמבר 1984 |
|  | 2 | 21 | 9 בספטמבר 1985 | 7 באוקטובר 1985 |
סרט

לסדרה הופק סרט בשם "היתקליף: החתול השובב" אשר כולל שבעה קטעים מתוכה. הסרט הוקרן לראשונה בבתי הקולנוע ב-17 בינואר 1986, ולאחר מכן הופץ ב-VHS בשנת 1988 על ידי Paramount Video. הסרט אינו דובב לעברית, אך נמכר בארץ על ידי האוזן השלישית.
ראו גם

היתקליף (קומיקס)
גארפילד (סדרת טלוויזיה)
הערות שוליים

↑  Donna Christie interview (Heathcliff and the Catillac Cats, Dennis the Menace, Popples, Real Ghostbusters)‏, 16 בפברואר 2015
↑  מופיע בקרדיטים תחת השם "מיקי צופר"
↑  הית'קליף - החתול השובב, באתר האוזן השלישית
שוסטר ושוסטר

| --- | --- |

 סוגה:  תוכנית ילדים חינוכית-קומית
 יוצרים:  ירון ארזי 
 כותבים:  ירון ארזי אסף שליטא טל שולמן חי נחום ניר גרנות
 בימוי:  אורן שקדי יגאל טל אריה בן ציון ישעיהו פורסטנברג
 שחקנים:  שירה נאור (עונות 1-3) מיכאל הנגבי גאיה גור אריה (עונה 4 ואילך) לירית בלבן עמי אנידג'ר (עונה 2 ואילך)
 ארץ מקור:  ישראל ישראל
 שפות:  עברית 
 מספר עונות:  4
 מספר פרקים:  100 
 הפקה
 מפיק:  תמי קושניר קובי אוזינג'י עידית מיסטריאל נועם ארזי ליסה שילוח
 עורכים:  רן מאירוביץ' ליבי בן עמוס שלומי אליעזר יפעת פיינברג ארן אמיר ניר נחום יניר אמסלם עמית סטרטינר דורי טפר אורית יואלי סנה דנה כהן סדלינסקי אמיר תומר רוני קלימובסקי יגאל טל עודד ישראלי מתן גורדון יאיר נחשון
 צלמים:  עופר דורי דורון פרחי בנימין חירם עמוס רפאלי מקסים סטולבוב איציק ברכה מרסלו זילברפדן מיקי ישראל
 אורך פרק:  25 דקות
 שידור
 רשת שידור בישראל:  הטלוויזיה החינוכית, כאן חינוכית
 תקופת שידור מקורית:  2015–הווה
 קישורים חיצוניים
 אתר התוכנית
 דף התוכנית ב-IMDb
 
שוסטר ושוסטר היא תוכנית טלוויזיה קומית-לימודית שמשודרת בכאן חינוכית, ובעבר בטלוויזיה החינוכית. בתוכנית מסופר על שני סוכנים חשאיים ששמות המשפחה שלהם זהים - שוסטר. הסדרה נוצרה על ידי ירון ארזי ובוימה על ידי אורן שקדי.
עלילה

שוסטר ושוסטר עובדים בסוכנות שמטרתה לפענח את כל הקשרים הרעיוניים בין פריטים שונים בעולם. אם השניים לא יצליחו לפצח את הקשרים שניתנים להם מדי יום לפתירה, קיים חשש שגבריאלה בושמיץ תביא לסגירת הסוכנות בה הם עובדים ובכך תשלים את משימתה לכבוש את העולם כשלא יהיה מי שיעצור אותה. על מנת ללמוד על הפריטים המדוברים ולמצוא את הקשרים ביניהם מבקרים שוסטר ושוסטר במוסדות שונים בישראל ונפגשים עם אישים המומחים בתחומם.
הסדרה שודרה בכאן חינוכית וזמינה לצפייה בערוץ היוטיוב של "כאן חינוכית", כמו גם ב-yesVOD kids, סלקום tv, פרטנר tv וב-HOT VOD Young.
ב-29 באוקטובר 2019 פורסם כי כאן חינוכית תפיק עונה חדשה ורביעית לסדרה, בה המגישה לוסי איוב תגלם את אחותו של "הסוכן שוסטר", אולם בהמשך ביטלה את השתתפותה. ביוני 2020 פורסם כי השחקנית גאיה גור אריה לוהקה לסדרה. העונה הרביעית עלתה באמצע מאי 2021.
שחקנים ודמויות

הסוכנת אלי שוסטר (שירה נאור) (עונות 1–3) – חרוצה, פותרת בדרך כלל את הקשרים, שוסטר הבן היה מאוהב בה. עברה לעבוד בסוכנות לפתירת תשבצי היגיון.
הסוכן אלי שוסטר (מיכאל הנגבי) – עצלן, מקנא בפודי חלפון, היה מאוהב בשוסטר הבת, חגג בר מצווה באחד הפרקים, אחיה של אלה שוסטר, חובב סריגה. למד עם פודי בתיכון והקים אתו צמד מוזיקלי בשם "שום שמיר", אשר התפרק בגלל אלה שוסטר. מעריץ את נתן דטנר ועל שמו קרא למכונית שלו "נתן".
הסוכנת אלה שוסטר (גאיה גור אריה)  (עונה 4–הווה)– אחותו של הסוכן שוסטר. התקבלה להיות הסוכנת המחליפה של שוסטר. לפני תפקידה הנוכחי, עבדה כליצנית בימי הולדת של כלבים. הפכה בהמשך לסוכנת בכירה.
גבריאלה בושמיץ (לירית בלבן) – הדמות הרעה בסדרה, רוצה להרוס את הסוכנות כדי לשלוט בעולם. מעריצה את שלמה ארצי. למדה באוניברסיטה ספרות רוסית והלשנה. קיבלה תואר של "פרופ' אמריטוס". הייתה בעברה מרקידה בקריות.
פודי חלפון (עמי אנידג'ר) (עונה 2–הווה) – גאוותן, אוהב להשוויץ, שוסטר הבן מקנא בו. למד עם שוסטר הבן בתיכון והקים אתו צמד מוזיקלי בשם "שום שמיר", שהתפרק בגלל אלה. היה לו בעברו שפם. הפך בסוף העונה הרביעית לסגנו של גיורא.
גיורא חד-קרן – בעל הסוכנות שבו עובדים שני השוסטרים ופודי. היה תלמידה של בושמיץ לריקודי עם.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 30 | 30 | 2015 | — |
|  | 2 | 20 | 20 | _ | — |
|  | 3 | 20 | 20 | _ | — |
|  | 4 | 30 | 30 | מאי 2021 | יולי 2021 |
רשימת פרקים > עונה 1

| מספר הפרק בעונה ובסדרה | שם הפרק בעברית |
| --- | --- |
1: לאה גולדברג, גלקסיות וגלידה
2: דם, צפרדעים ונשיקות
3: רדיו, ים וזכוכית
4: דבורים, להקת רוק ושיניים
5: אינטרנט, עכבישים וקומיקס
6: מבוכים ודרקונים, מכבי אש ועננים
7: ספינות, כתב חרטומים ולוגואים
8: המכון הוולקני, הרי געש ומערכת העיקול
9: האחים גרים, שינה וזמן
10: ציפורים נודדות, GPS והירח
11: חשמל, יהלומים ובייסבול
12: כדורסל, החושים והנדסת מזון
13: צפנים, DNA ושרלוק הולמס
14: רכבות, זברות וע. הלל
15: מפות, אלים יוונים וריצת מרתון
16: מערכת החיסון, גולף וזרמים ימיים
17: הספרה אפס, יוגה והשמש
18: אופטיקה, הקרנת סרטים ושחמט
19: אנימציית אנימה, הלב ובית מלון
20: החרקים, השטן ורנטגן
21: כוריאגרפיה, הצופים וכסף
22: גורליות, גורדי שחקים וכוח המשיכה
23: עיתונות, יערות וחורים שחורים
24: מכוניות, ד"ר סוס ואופרה
25: פילוסופיה, סערות והעין האנושית
26: מלח, רגשות ואלרגיה
27: מטאורים, חיזוי מזג האוויר ועתידנות
28: המוח, חלומות וסוריאליזם
29: לחם, פטריות ואליסה בארץ הפלאות
30: הכל קשור לאהבה, (פרק סיום העונה)
רשימת פרקים > עונה 2

| מספר הפרק בסדרה | מספר הפרק בעונה | שם הפרק |
| --- | --- | --- |
| 31 | 1 | רונלדו, שלגיה ו-7 הגמדים וניוטון |
| 32 | 2 | היצ'קוק, ציפורים עפות וסופר סת"ם |
| 33 | 3 | ביהמ"ש העליון, כוכבי לכת ושר הטבעות |
| 34 | 4 | עור, אטמוספירה וכדור פורח |
| 35 | 5 | הטמפלרים, נמלים ובשמים |
| 36 | 6 | שפת הסימנים, נחשים |
| 37 | 7 | נפוליאון, קונדיטוריה והאקרים |
| 38 | 8 | גרפיטי, האדם הקדמון ועטלפים |
| 39 | 9 | לליינות, האוזן האנושית וחלזונות |
| 40 | 10 | בורסה, כדורגל ופיקוח תנועה |
| 41 | 11 | אדריכלות, מולקולות, שעונים |
| 42 | 12 | דייוויד בואי, מאדים ומסך הברזל |
| 43 | 13 | התפלה, שימור מזון, באוהאוס |
| 44 | 14 | פמיניזם, קו המשווה ולוויינים |
| 45 | 15 | הפרדת רשויות, מיחזור והקוסם מארץ עוץ |
| 46 | 16 | יוון העתיקה, תחנת משטרה, ואיך עובדת ממשלה? |
| 47 | 17 | מטוס חמקן, תמנון ומלכת אנגליה |
| 48 | 18 | מומיות, גלמים ופרפרים וביאליק |
| 49 | 19 | פסנתר, הקול האנושי ומטוס סילון |
| 50 | 20 | עובר ברחם, ג'אז וסטנד אפ (פרק סיום העונה) |
רשימת פרקים > עונה 3

| מספר הפרק בסדרה | מספר הפרק בעונה | שם הפרק בעברית |
| --- | --- | --- |
| 51 | 1 | ממלכת נרניה, עיצוב אופנה ושדה תעופה |
| 52 | 2 | משחקים אולימפיים, זהב וצ'רלי צ'פלין |
| 53 | 3 | אריך קסטנר, שכפול גנטי והכבש ה-16 |
| 54 | 4 | אריק איינשטיין, נפט, סושי |
| 55 | 5 | טביעת אצבע, הנס כריסטיאן אנדרסן והמלט |
| 56 | 6 | גז טבעי, אף וכלבי גישוש |
| 57 | 7 | לוח שנה, רעידת אדמה ואיך מלחינים שיר |
| 58 | 8 | אסטרולוגיה, קפה והאימפריה העותמאנית |
| 59 | 9 | פוטבול, כדור הארץ וז'ול ורן |
| 60 | 10 | קמח, נייר וקונג פו |
| 61 | 11 | מסעות בזמן, מדפסות תלת מימד ונצרות |
| 62 | 12 | ארכאולוגיה, חפרפרות וריגול |
| 63 | 13 | ביוב, צבים ואבירים |
| 64 | 14 | נורה, פוטוסינתזה ויין |
| 65 | 15 | כריסטופר קולומבוס, שוקולד, בנק |
| 66 | 16 | המהפכה הצרפתית, צ'ארלס דיקנס, תה |
| 67 | 17 | מוחמד עלי, חדר ניתוח, גרפולוגיה |
| 68 | 18 | משפט ארכימדס, צוללות, ביטלס |
| 69 | 19 | מחקר הגנום, תירס, בני המאיה |
| 70 | 20 | הכל אישי (פרק סיום העונה) |
רשימת פרקים > עונה 4

| מספר הפרק בסדרה | מספר הפרק בעונה | שם הפרק בעברית |
| --- | --- | --- |
| 71 | 1 | הארי פוטר, דורסי לילה, צילום |
| 72 | 2 | אילן יוחסין, עצים וחג המולד |
| 73 | 3 | פסיכולוגיה בספורט, רובין הוד ואריות |
| 74 | 4 | מדינת הוותיקן, פסטה ומרקו פולו |
| 75 | 5 | ספריה, דיבוב, מהדורת חדשות |
| 76 | 6 | תסריטאות, חדר בריחה, הודיני |
| 77 | 7 | לאונרדו דה וינצי, מסוקים ואינדיאנים |
| 78 | 8 | מחזור המים של כדור הארץ, גמל, נמל ימי |
| 79 | 9 | להקת כוורת, פו הדב, בובנאות |
| 80 | 10 | אנטארקטיקה, הטיטאניק, פעלולים בקולנוע |
| 81 | 11 | תחנת דלק, מאובנים, רכבת תחתית |
| 82 | 12 | דמוקרטיה, תיאטרון, תרבות יפן |
| 83 | 13 | ג'ינגיס חאן, פלה, קפוארה |
| 84 | 14 | התפתחות התינוק, האחים רייט ופיטר פן |
| 85 | 15 | מוצארט, האוסקר, פיסול |
| 86 | 16 | עיצוב שיער, סוסים, טרויה |
| 87 | 17 | הנסיך הקטן, מדבר, אשליות אופטיות |
| 88 | 18 | טחינה, סיפורי אלף לילה ולילה, אפולו |
| 89 | 19 | יונים, שמן זית, הים התיכון |
| 90 | 20 | משחקי מחשב, טניס, סוכר |
| 91 | 21 | האימפריה הרומית, תאומים, שרירים |
| 92 | 22 | צעצועים, אירוויזיון, ימי הביניים |
| 93 | 23 | מסעות הצלב, דון קישוט, פלמנקו |
| 94 | 24 | חתולים, פינוקיו, בינה מלאכותית |
| 95 | 25 | אנרגיה סולרית, המהפכה התעשייתית, שקספיר |
| 96 | 26 | לשון, כלבי נחייה, אור |
| 97 | 27 | אבולוציה, שנת חורף, מציל |
| 98 | 28 | ימין משה, ואן גוך, חיים על כוכבים |
| 99 | 29 | טפילים, הספרייה הלאומית, אוריגמי |
| 100 | 30 | כישלונות (פרק סיום העונה) |
הערות שוליים

↑  שוסטר ושוסטר עם שירה נאור ומיכאל הנגבי, באתר כאן חינוכית
↑  רן בוקר,'"`UNIQ--nowiki-00000002-QINU`"'מהאירוויזיון - לסדרת ילדים ב"חינוכית": התפקיד החדש של לוסי איוב, באתר ynet, 29 באוקטובר 2019
↑  משה אבוטבול, ערוץ חדש ו-20 סדרות: המהפך של כאן חינוכית על המסך, אתר פרוגי, 1 בדצמבר 2020
Im Nin'alu (שיר של עפרה חזה)

"Im Nin'Alu" (בעברית: "אם ננעלו") הוא השיר הישראלי הנמכר ביותר בכל הזמנים. סינגל שהוקלט על ידי הזמרת הישראלית עפרה חזה, אשר יצא לאור בשנת 1984 ובשנת 1987, כסינגל רשמי מתוך אלבום האולפן השביעי שלה, שירי תימן. השיר הוא עיבוד מחודש שנעשה באמצעים אלקטרוניים לפיוטו של המשורר רבי שלום שבזי "אם ננעלו".
"Im Nin'Alu" הפך לאחד משירי מוזיקת העולם הראשונים שזכו להצלחה במצעדי הפופ המיינסטרימי ברחבי העולם. אף על פי שהגרסה של חזה מציגה את הפרשנות שלה לשיר המסורתי, והופעתה בו היא מודרנית ופופולרית, השיר עדיין משלב מסורת תימנית שהיא הייתה מייצגת בעולם; בעטיפתו של השיר ניתן לראותה לובשת בגדים מסורתיים, כשהיא מרכיבה משקפי שמש מודרניים על מנת להראות את השילוב בין המסורת למודרניות.
ביוני 1988 הגיע השיר לראש מצעד השירים בגרמניה ושהה שם תשעה שבועות רצופים. הסינגל נמכר ביותר משלושה מיליון עותקים ונחשב לשיר הישראלי הנמכר בהיסטוריה. באותה שנה זכתה חזה בתואר זמרת השנה בגרמניה. כך יצא שדגימת קולה לגרסת "Im Nin'alu" של הראפרים האמריקאים קידם את מכירותיה של חזה מחוץ לישראל והביא לה פרסום רב.
רקע

חזה ביצעה את השיר לראשונה בסדנת תיאטרון שכונת התקווה, והופעתה שם צולמה והוצגה בערוץ הראשון ב-1978.
השיר המקורי נכלל ב-1984 באלבומה של חזה שירי תימן (Yemenite Songs) בעיבודו של בני נגרי. ב-1987 תבעה חזה את צמד הראפרים אריק בי וראקים אשר סימפלו את קולה מהשיר לשירם "Paid in Full".
יזהר אשדות שהפיק את הרמיקס ל׳גלבי' בשנת 1984, הפיק את הרמיקס ל׳אם נינעלו׳ יחד עם יאיר ניצני וזה הפך לאחד הלהיטים הגדולים באירופה בשנת 1988.
הגרסה הנפוצה של התקליט כללה בצדו האחד את ההקלטה המקורית מ"שירי תימן", בעוד הצד השני כלל את הרמיקס המלא של יזהר אשדות. ככל שגרסת הרמיקס הצליחה באירופה, יצאו סינגלים נוספים שהכילו רמיקסים של מעבדים בינלאומיים שונים שהתבססו על העיבוד של אשדות ונגרי.
הקליפ לשיר צולם בירושלים בטיילת ארמון הנציב, ובמתחם מצבות נחל קדרון: קבר בני חזיר, קבר זכריה ויד אבשלום.
ב-1997 הקליטה חזה גרסה נוספת של השיר, שנכללה באלבום הנושא את שמה Ofra Haza. הגרסה הופקה על ידי פרנק פיטרסון, חבר הפרויקט המוזיקלי אניגמה, ואחת מגרסאות השיר המוביל באלבום, "Show Me", שהופצה בגרמניה, כללה שני רמיקסים ל"אם ננעלו".
ב-1998 פתחה עפרה חזה את ביצועה לשיר "ירושלים של זהב" במופע "פעמוני היובל" עם האקפלה של "אם ננעלו" מהאלבום "שירי תימן".
ב-2008 נכללו שני רמיקסים של השיר באלבום הרמיקס השני של חזה, Forever.
הצלחה

ב-1988 הפכה מפורסמת ברחבי אירופה עם הגרסה הזו של השיר (הופיעה באלבום הבכורה הבינלאומי שלה, Shaday) הגיעה לעשרת הראשונים במצעדי כמה מדינות ברחבי אירופה ובחלקן אף למקום הראשון, לדוגמה גרמניה המערבית, שם שהה השיר במקום הראשון במצעדים במשך תשעה שבועות בקיץ 1988.
השיר זכה להצלחה אף בישראל, ואף זכה לצעוד במשך שמונה שבועות במצעד הלועזי של רשת ג', כשבשיא תקופה זאת הגיע השיר למקום השני במצעדים השבועיים. בסופו של דבר שובץ השיר במקום ה-18 במצעד הלועזי השנתי של תחנת הרדיו. שיבוצה במצעד הלועזי הפך את חזה לזמרת הישראלית הראשונה שהכניסה שירים לשני מצעדי הפזמונים, העברי והלועזי, בשנה אחת.
בממלכה המאוחדת הגיע השיר לעשרים המקומות הראשונים במצעדים, כשהאמנים הישראלים שהגיעו להישג זה עד אותה עת היו אסתר ואבי עופרים עם השיר "סינדרלה רוקפלה" שיצא 20 שנים קודם לכן. ובארצות הברית הוא הגיע למקום ה-15 במצעד שירי הדאנס קלאב של בילבורד, ולמקום ה-18 במצעדי שירי הרוק המודרניים. השיר נמכר בכשלושה מיליוני עותקים.
בעקבות ההצלחה האדירה באירופה, הועתקה פעילותה הבינלאומית של חזה מאירופה לארצות הברית, שם הקליטה את שני אלבומיה הבאים- "Desert Wind" ו"Kirya". האחרון היה אף מועמד לפרס גראמי בקטגוריית מוזיקת העולם.
כמחווה לעפרה חזה, שהייתה נציגת ישראל באירוויזיון 1983, ולהצלחה הכבירה של השיר "אם ננעלו" באירופה, הושמעה אקפלת הפתיחה של השיר בביצועה של חזה בפתיחת האירוויזיון 2019 שהתקיים בתל אביב-יפו.
גרסאות אחרות וסימפולים

לשיר נעשה סימפול בשירם של אריק בי. (אנ') וראקים "Paid In Full" (אנ'), שהצליח לאחר שנעשה לו רמיקס על ידי הצמד הבריטי קולדקאט (אנ'). הראפר האמריקאי סנופ דוג השתמש גם הוא באותו סימפול ברימייק שלו ל-"Paid In Full", שלו קרא "Paper'd Up" ונכלל באלבומו, Paid tha Cost to Be da Bo$. הראפר האמריקאי נאז השתמש גם הוא באותו סימפול בשיר הדיס שלו כנגד הראפר ג'יי-זי, "H to the Homo".
הלהקה הקנדית דלריום (אנ') השתמשה במילות השיר בשיר "Hidden Mask" מאלבומה, Faces, Forms & Illusions. הרכב הראפ פאבליק אנמי סימפלו כמה שניות הפותחות את השיר (שהן בסגנון א-קפלה) בשיר "Can't Truss It" מאלבומו, Apocalypse '91...The Enemy Strikes Black. ב-1998 השתמשה קבוצת התקליטנים סי & אן פרוג'קט בתחילת השיר "אם ננעלו" בסינגל "The Queen of Tel Aviv", שהקרדיט לו הוא "סי & אן פרוג'קט מארחים את עפרה חזה".
למשך זמן קצר, משמש השיר כמוזיקת רקע במסעדה בסרט האימה האמריקאי "אמריקן פסיכו" משנת 2001. הזמרת מיכל כהן מבצעת את השיר באלבום La Kahena של Cheb i Sabbah (אנ'), שיצא ב-2005. קטע מן השיר מופיע בשיר "Isaac" מתוך האלבום Confessions on a Dance Floor של מדונה, שיצא ב-2005. אותו השיר זכה להד תקשורתי וסוקר גם בג'רוזלם פוסט.
"אם ננעלו" הוא הקטע הפותח את האלבום Eastern Wind של אליהו והאנסמבל העתיק משנת 2009, שהקולות בו הם של רחל ולפר. ב-2009 עשה פנג'אבי אם-סי (אנ') רמיקס לשיר באלבומו, Indian Timing. ב-2012 כללה רביעיית הג'אז "Third World Love" גרסה משלה לשיר באלבומה, Songs and Portraits.
בשנת 2018 הוציא הראל סקעת גרסה נוספת לשיר כחלק מאלבום המחווה, שרים עפרה חזה.
בפברואר 2021 הוציאה הזמרת הישראלית נרקיס גרסה משלה ל"אם ננעלו", אשר לוותה בווידאו קליפ רשמי שפורסם במטרה לעזור בקידום שלו.
מיקומי שיא

|   ‏‏‏  מצעדים ודירוגים (1988–1989)> מדינה |   ‏‏‏  מצעדים ודירוגים (1988–1989)> מצעד |   ‏‏‏  מצעדים ודירוגים (1988–1989)> מיקום שיא |   ‏‏‏  מצעדים ודירוגים (1988–1989)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 24 |  |
|  אירלנד | מצעד הסינגלים האירי | 16 |  |
|  ארצות הברית | מצעד שירי הדאנס קלאב | 15 |  |
|  ארצות הברית | מצעד האיירפליי האלטרנטיבי | 18 |  |
|  ארצות הברית | מצעד סינגלי הדאנס המסחריים | 22 |  |
|  גרמניה המערבית | GfK – טופ 100 | 1 |  |
|  דנמרק | היטליסטן | 6 |  |
|  הולנד | מצעד 100 הסינגלים ההולנדיים | 29 |  |
|  הממלכה המאוחדת | מצעד הסינגלים הבריטי | 15 |  |
|  יוון | IFPI Greece | 1 |  |
|  ישראל | המצעד הלועזי השבועי של רשת ג' | 2 |  |
|  נורווגיה | VG-lista | 1 |  |
|  ספרד | PROMUSICAE | 1 |  |
|  פורטוגל | מצעד הסינגלים הפורטוגזי | 1 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 14 |  |
|  צרפת | SNEP | 6 |  |
|  קנדה | מצעד שירי הדאנס/אורבני | 6 |  |
|  שוודיה | סוורייטופליסטן | 2 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (1988)> מדינה |   ‏‏‏  מצעדי סוף שנה (1988)> מצעד |   ‏‏‏  מצעדי סוף שנה (1988)> מיקום שיא |   ‏‏‏  מצעדי סוף שנה (1988)>  |
| --- | --- | --- | --- |
|  אוסטריה | Ö3 אוסטריה טופ 40‏ | 11 |  |
|  אירופה | אירופה הוט 100 | 3 |  |
|  גרמניה המערבית | GfK – טופ 100 | 2 |  |
|  ישראל | המצעד הלועזי השנתי של רשת ג' | 18 |  |
|  צרפת | SNEP | 47 |  |
|  קנדה | מצעד שירי הדאנס/אורבני | 25 |  |
|  שווייץ | המצעד השווייצרי | 4 |  |
מכירות

| מקום | תארים | מכירות |
| --- | --- | --- |
| גרמניה (BVMI) | זהב | 250,000 |
| צרפת (SNEP) | זהב | 200,000 |
| שוודיה (GLF) | זהב | 10,000 |
סיכום
| בכל העולם | — | 3,000,000 |
סינדי לאופר

| --- | --- |

 לידה:  22 ביוני 1953 (בת 71) קווינס שבניו יורק שבארצות הברית
 שם לידה:  סינת'יה אן סטפני לאופר
 מוקד פעילות:  ארצות הברית 
 תקופת הפעילות:  מ-1976
 מקום לימודים:  אוניברסיטת ג'ונסון, תיכון ריצ'מונד היל 
 עיסוק:  מוזיקאית, זמרת ויוצרת, שחקנית (קולנוע ובמה), מפיקה מוזיקלית
 סוגה:  גל חדש, רוק, בלוז, קאנטרי, רוקבילי, פופ, דאנס, AC
 סוג קול:  סופרן קולורטורה
 שפה מועדפת:  אנגלית 
 כלי נגינה:  זמרה, גיטרה, ציתר, חלילית, טרומבון, כלי הקשה, גיטרה בס, פסנתר, חליל אירי, בנג'ו, יוקולילי ודולצימר.
 חברת תקליטים:  Downtown
 שיתופי פעולה בולטים:  בלו אנג'ל
 בן או בת זוג:  דייוויד תורנטון (1991–?) 
 מספר צאצאים:  1 
 פרסים והוקרה:  פרס טוני למוזיקה המקורית הטובה ביותר (2013)  VH1 Trailblazer Honors (2017)  פרס גראמי לאלבום מחזמר (2013)  פרס אמי לשחקנית המשנה הטובה ביותר בסדרה קומית (1995)  פרס VMA לאמנית השנה (1984)  פרס גראמי לתגלית השנה (1985)  כוכב בשדרת הכוכבים בהוליווד 
 www.cyndilauper.com
 פרופיל ב-IMDb
 חתימה:  
 
סינת'יה אן סטפני "סינדי" לאוֹפֶּר (Cynthia Ann Stephanie "Cyndi" Lauper; נהגה "לוֹפֶּר"; נולדה ב-22 ביוני 1953) היא זמרת, פזמונאית, שחקנית אמריקאית ופעילה לזכויות אדם שהקריירה שלה נפרשת על פני חמישה עשורים.
לאופר פרצה לתודעה לאחר שהוציאה את אלבומה הראשון "She's So Unusual" בשנת 1983, שזיכה אותה בפרס גראמי לתגלית השנה והפך אותה לאמנית הראשונה בהיסטוריה עם ארבעה להיטים מאלבום בכורה בחמישייה הראשונה במצעד הבילבורד הוט 100. הייתה מראשוני כוכבי ה-MTV ואף הייתה הראשונה להשתתף באירועי הרסלמניה של ה-WWE.
אלבומה העשירי "Memphis Blues", שיצא בשנת 2010 והיה מועמד לגראמי, הפך לאלבום הבלוז המצליח ביותר במצעד הבילבורד 200 בשנה זו, ושהה במקום הראשון במשך 13 שבועות במצעד הבלוז האמריקאי.
לאופר גם כתבה והלחינה לבדה את כל השירים למחזמר ברודוויי המצליח "Kinky Boots", שזכה למספר הגדול ביותר של מועמדויות בטקס פרסי הטוני לשנת 2013, בהם זכה המחזמר ב-6 פרסים, ביניהם גם פרס המחזמר הטוב ביותר והמוזיקה המקורית הטובה ביותר שהוענקו ללאופר, מה שהפך אותה לאישה הראשונה אי פעם שזכתה לבדה בקטגוריה "המוזיקה המקורית הטובה ביותר". בעקבות המחזמר, זכתה בפרס גראמי נוסף. היא נכללת בתערוכת "נשים ברוק" של היכל התהילה של הרוק אנד רול, בשנת 2015 נכנסה להיכל התהילה של כותבי השירים ובשנת 2016 קיבלה כוכב בשדרת הכוכבים של הוליווד.
סינדי הפכה במהלך השנים לאייקון תרבות ובמהלך הקריירה שלה, הוציאה 12 אלבומים, יותר מ-40 סינגלים ונכון ל-2011 מכרה יותר מ-50 מיליון אלבומים ו-20 מיליון סינגלים ברחבי העולם, זכתה במספר פרסים הכוללים פרס גראמי, פרס אמי, פרס טוני, VMA, בילבורד, פרס המוזיקה האמריקאית ועוד, מה שהופך אותה לאחת האמנים הנמכרים ביותר בכל הזמנים.
ביוגרפיה > 1953–1975: ראשית חייה

סינת'יה אן סטפני לאופר נולדה ברובע קווינס שבניו יורק לפרד לאופר (מהגר גרמני) ולקת'רין דומיניק (מסיציליה). יש לה אחות גדולה בשם אלן ואח קטן בשם פרד. כבר מגיל צעיר לאופר החלה לצבוע את שיערה בצבעים שונים ולהתלבש שונה. צבע השיער הראשון שלה היה ירוק, לכבוד יום פטריק הקדוש, כשהיא רק בת 9.
בילדותה אהבה מאוד מוזיקה ואמנות וחיפשה כל הזמן דרכים לבטא את עצמה. הוריה התגרשו כאשר הייתה צעירה מאוד. בתקופה זו אמה עבדה בעבודות מזדמנות בתור מלצרית כדי לפרנס את סינדי והאחים שלה. אמה עודדה אותה להיות פעילה ויצירתית.
בגיל 12, היא החלה ללמוד לנגן בגיטרה, והתחילה לכתוב שירים. השיר הראשון שלמדה לנגן על גיטרה היה "Greensleeves". לאופר עברה בין 4 בתי ספר שונים ולבסוף נשרה מהלימודים ונסעה לטייל בקנדה עם כלבה ספרקי, במטרה למצוא את עצמה. לאחר מכן חזרה לניו יורק.
ביוגרפיה > 1976–1982: תחילת הקריירה ולהקת בלו אנג'ל

באמצע שנות ה-70 החלה לאופר להופיע במסגרת להקות שונות במועדונים שונים בניו יורק.
ב-1977 הוציאה לאופר סינגל ראשון בלבד, "You Make Loving Fun", חידוש לפליטווד מק אבל השיר נכשל ולא נכנס לאף מצעד. באותה השנה היא לקחה שנה חופש משירה, עקב בעיות במיתרי הקול. למרות תחזיותיהם הקודרות של שלושה רופאים שונים, לפיהן לא תוכל לשוב לשיר, חזרה לאופר לשיר בעזרתה של מפתחת הקול קטי אגרסטה.
ב-1978, כשכבר גיבשה זהות מוזיקלית משלה וסגנון ייחודי, פגשה לאופר את המוזיקאי ג'ון תורי וביחד הם הקימו את להקת הרוקאבילי בלו אנג'ל, אשר הוציאו אלבום יחיד ב-1980 על שם הלהקה. חברות תקליטים ומבקרי מוזיקה רבים שמו לב לפוטנציאל של הזמרת, שמיעתה האבסולוטית, יכולתה לשיר ב-4 אוקטבות וסגנונה המוזיקלי המקורי, והתעניינו בהחתמתה של לאופר בלבד בלעדי חבריה ללהקה, אך הזמרת הצעירה סירבה לכולם מכיוון שהיא לא הייתה מוכנה לבגוד בחבריה ללהקה. הלהקה זכתה לעיקר הפופולריות שלה במועדוני הלילה בניו יורק ואף הסינגל "I'm Gonna be Strong" נכנס למקום ה-37 במצעד ההולנדי. עם זאת, כאשר הלהקה רצתה להקליט עוד אלבום, חברת התקליטים מנעה מהם להמשיך ליצור עד ש"יהיה להם לפחות להיט אחד". כאשר האלבום נכשל, לאופר הגיעה לפשיטת רגל והלהקה התפרקה.